Căutările minorei Raisa Maria Nicoleta Stan, de 2 ani și 5 luni, continuă și astăzi, după ce azi noapte sute de persoane au încercat să dea de urma micuței.
Fetița a plecat de la locuința părinților ei către casa bunicilor aflată la câțiva metri depărtare și nu a mai ajuns.
Semnalmente: înălţime 100 cm, greutate 12-14 kg, ochii căprui, părul șaten, scurt, ondulat.
La momentul plecării, minora purta un tricou galben, pantaloni lungi de culoare negru, fiind desculță.
La acțiunea de căutare au participat:
- polițiști,
- jandarmi,
- pompieri,
- lucrători Salvamont Gorj și Salvamont Vâlcea (cu drone cu termoviziune)
- un număr semnificativ de voluntari,
- conducători ATV și moto-cross au continuat activitățile de căutare pe o zonă de aproximativ 15 km pătrați.
De la sol a fost ridicat un elicopter al Inspectoratului General de Aviație al M.A.I. care a acordat sprijin aerian.